Gandia rep 130.000 euros de la Diputació de València amb motiu de l'Any Jubilar Borja
04 agost 2022

## Gandia rep 130.000 euros de la Diputació de València amb motiu de l'Any Jubilar Borja04 agost 2022Última actualització: 04 agost 2022

![](../gestion/img/10c3956b4addfd6a58fd788b817161c6b23c435f6d0d6d7cde123a60f012e787.JPG)  
  

L'Ajuntament de Gandia rep 130.000 euros de la Diputació de València per a dur a terme accions en commemoració de l'Any Jubilar Borja. Aquesta injecció econòmica reforça la promoció turística de la ciutat per a millorar i posicionar la seua imatge com a destí turístic vinculat a la celebració de l'Any Jubilar Borja, a més del turisme cultural i gastronòmic.  
  
“Aquesta important ajuda de la Diputació de València aprofitarà per a donar a conéixer la família Borja en general i a Sant Francesc de Borja de forma particular en motiu d'aquest Any Jubilar”, ha expressat el regidor de Turisme, **Vicent Mascarell.** Així doncs, aquesta ajuda econòmica se centrarà a difondre el valor de la dinastia borgiana com un element clau de la ciutat. Algunes actuacions que engloba aquesta col·laboració estan relacionades amb la difusió i creació de contingut multimèdia sobre l'Any Jubilar, així com activitats culturals i musicals i gastronòmiques.  
  
La finalitat de totes les actuacions establertes en el conveni és aconseguir un posicionament que permeta créixer i maximitzar l'impacte positiu del turisme sobre la ciutat i treballar sobre un model de gestió turística col·laborativa. “L'Any Jubilar és una magnífica oportunitat no només per a posicionar Gandia com un destí turístic de caràcter cultural i patrimonial, sinó també per a diferenciar-nos com una ciutat capaç de captar projectes i ajudes d'altres administracions”, ha afegit Mascarell.